**Р Е Ш Е Н И Я от П Р О Т О К О Л №5**

**16. 04. 2020 г**

**ОТНОСНО:** *Докладна записка с Вх. №94/10. 04. 2020 г. -**Кандидатстване на община Момчилград с проектно – предложение по процедура за подбор на проекти BG05M9OP001-2.092 – „МИГ Момчилград – Крумовград – Активно приобщаване, включително с оглед насърчаване на равните възможности и активното участие и по – добрата пригодност за заетост” от стратегията за ВОМР на МИГ „Момчилград - Крумовград”;*

**ВНОСИТЕЛ:** *Илкнур Кязим* ***-*** *кмет на община Момчилград*

**РЕШЕНИЕ №55**

**На основание чл. 21, ал. 1, т. 23 от ЗМСМА, Общински съвет – Момчилград реши:**

1. Дава съгласие община Момчилград да кандидатства с проектно предложение по процедура за подбор на проектни предложения BG05M9OP001-2.092 – „МИГ Момчилград – Крумовград – Активно приобщаване, включително с оглед насърчаване на равните възможности и активното участие и по – добрата пригодност за заетост”.

2. Възлага на кмета на община Момчилград да извърши всички необходими действия при кандидатстването и реализирането на проекта.

**ОТНОСНО:** *Докладна записка с Вх. №95/10.04.2020 г.- Подписване на тристранно споразумение за намаляване с 80 на сто на неразплатено задължение на община Момчилград по проект „Реконструкция и рехабилитация на съществуващи общински пътища в община Момчилград”, финансирана по сключен с ДФ „Земеделие” договор №09/321/01144 от 27.11.2012 г. за отпускане на безвъзмездна финансова помощ по мярка 321 „Основни услуги за населението и икономиката в селските райони” от ПРСР за периода 2007-2013 г.;*

**ВНОСИТЕЛ:** *Илкнур Кязим* ***-*** *кмет на община Момчилград*

**РЕШЕНИЕ №56**

**На основание чл. 21, ал. 1, т. 10 и ал. 2, чл. 27, ал. 4 и 5 от ЗМСМА и чл. 83, ал. 3, от Закона за държавния бюджет на Република България за 2019 г., Общински съвет – Момчилград реши:**

 1. Възлага на кмета на Община Момчилград да подпише тристранно споразумение с министъра на земеделието, храните и горите и министъра на финансите, за намаляване с 80 *(осемдесет)* на сто на главницата по наложената финансова корекция в размер на 18 000, 00 *(осемнадесет хиляди)* лв. по проект: „*Реконструкция и рехабилитация на съществуващи общински пътища в община Момчилград",* финансиран по сключен с ДФ „Земеделие" договор №09/321/01144 от 27. 11. 2012 г. за отпускане на безвъзмездна финансова помощ по мярка 321 „Основни услуги за населението и икономиката в селските райони" от Програмата за развитие на селските райони за периода 2007 - 2013 г.

 2. Възлага на кмета на Община Момчилград да предприеме действия за поемане на дълг за остатъка в размер на 20 (двадесет) на сто, ведно с начислената законна лихва върху дължимата главница.

**ОТНОСНО:** *Докладна записка с Вх. №96/13. 04. 2020 г. - Изменение и допълнение на Наредбата за определянето и администрирането на местните такси и цени на услуги на територията на община Момчилград ;*

**ВНОСИТЕЛ:** *Илкнур Кязим* ***-*** *кмет на община Момчилград*

**РЕШЕНИЕ №57**

**На основание чл. 21, ал. 2 и във връзка с чл. 21 ал. 1, т. 7, чл. 27, ал. 4 и ал. 5 от ЗМСМА, чл. 9 от ЗМДТ и обявеното с решение на Народното събрание от 13 март 2020 г. извънредно положение, Общински съвет – Момчилград допълва Наредбата за определянето и администрирането на местните такси и цени на услуги на територията на община Момчилград, както следва:**

1. Създава се нов §24 в ПРЗ на Наредбата за определянето и администрирането на местни такси и цени на услуги на територията на община Момчилград с текст:

*„През 2020 г. отстъпка от 5 на сто се прави на лицата, предплатили до 30 юни таксата за битови отпадъци за цялата година.”*

**ОТНОСНО:***Докладна записка с Вх. №97/14. 04. 2020 г. - Изменение и допълнение на Наредбата за определянето на местни данъци на територията на община Момчилград*

**ВНОСИТЕЛ:** *Илкнур Кязим* ***-*** *кмет на община Момчилград*

**РЕШЕНИЕ №58**

**На основание чл. 21, ал. 2 и във връзка с чл. 21, ал. 1, т. 23 от ЗМСМА, във връзка с §26 от ПРЗ на Закона за мерките и действията по време на извънредното положение, обявено с решение на Народното събрание от 13 март 2020 г., Общински съвет – Момчилград допълва Наредбата за определянето размера на местните данъци на територията на община Момчилград, както следва:**

1. Създава се нов §6 в ПРЗ на Наредбата за определяне размера на местните данъци на територията на община Момчилград с текст:

*„През 2020 г. отстъпка 5 на сто се прави на лицата, предплатили до 30 юни данъка върху недвижимите имоти за цялата година или данъка върху превозните средства за цялата година.”*

 **ПРЕДСЕДАТЕЛ: (П)**

**(Ерсин Метин)**